open-index/open-wikipedia-markdown huggingface dataset:
Atensas

**Atensas** () – miestas-apygarda JAV, Džordžijos valstijos šiaurės rytuose. Atensą sudaro buvęs miestas (apygardos administracinis centras) ir Klarko apygarda. Tai universitetinis miestas, jame įsikūręs Džordžijos universitetas. Gyventojų 115 tūkst. (2010 m. duomenys).

Veikia Džordžijos meno muziejus, Džordžijos valstijos botanikos sodas, teatras, oro uotas.

## Istorija
XVIII a. pab. dabartinio Atenso miesto vietoje, ant Okonio upės () krantų buvo įkurta prekybos gyvenvietė, pavadinta *Cedar Shoals* vardu. 1785 m. Džordžijos Generalinė Asamblėja Abraomui Boldvinui (*Abraham Baldwin*) suteikė chartiją Džordžijos universitetui įkurti. 1801 m. buvo pasirinkta vieta ant kalvos. Liepos 25 d. Džonas Miledžas (*John Milledge*), vienas iš projekto kontrolės grupės narių ir vėliau Džordžijos gubernatorius, nupirko 256 ha žemės sklypą ir perdavė jį universitetui. Aplinkinę teritoriją Miledžas pavadino Atensu, pagal Atėnų miestą Graikijoje. 1806 m. gruodį Atensas oficialiai tapo miesteliu. Pastatyti medvilnės verpimo fabrikai paspartino industrinę ir komercinę plėtrą.

JAV pilietinio karo metu Atensas buvo svarbus Konfederacijos pajėgų atsargų centras. Jo apylinkėse vyko keletas susišaudymų. Rekonstrukcijos laikais imta gerinti miesto infrastruktūrą, susisiekimo sistemą (geležinkeliai, plentai), imta leisti laikraščius, 1881 m. pastatytas policijos komisariatas, 1886 m. – mokyklos ir kt. 1888 m. pradėjo veikti mulų traukiamų tramvajų tinklas. 1904 m. pastatyta nauja rotušė.

1991 m., po praėjusiais metais vykusio balsavimo, pradinis miestas atsisakė savo teisių tam, kad suformuotų vieną darinį su Klarko apygarda, kuri bendrai paėmus vadinama Atenso-Klarko apygarda.

## Miestų partnerystė
Atensas palaiko ryšius su:
*  Atėnai, Graikija
*  Kortona, Italija
*  Jasai, Rumunija


Vaizdas:Franklin House (Athens, Georgia) 1936 Historic American Buildings Survey.jpg|Istoriniai pastatai. 1936 m.
Vaizdas:Georgia Theater, Athens.JPG|Teatro pastatas
Vaizdas:ConfederateMonumentAthensGA.jpg|Paminklas konfederatams
Vaizdas:Doublebarreledcannonathensgeorgia-I.jpg|Dvivamzdė patranka
Vaizdas:ArchUGA1.jpg|Arka miesto centre


## Šaltiniai
Brunėjus (upė)

**Brunėjus** () – upė, tekanti šiaurės rytų kryptimi Brunėjuje; įteka į Brunėjaus įlanką. Upės krante yra oficiali šalies sultono rezidencija, taip pat šalies sostinė – Bandar Seri Begavanas. Brunėjaus upė yra mažiausia iš pagrindinių Brunėjaus upių.

2006 m. Brunėjaus upės išvalymui skirta 3,9 mln. dolerių.
Bukit Pagonas

**Bukit Pagonas** () – aukščiausias kalnas Brunėjuje, esantis Borneo saloje, tarp sienos su Malaizija. Bukit Pagonas yra Temburongo rajone, kuris nuo likusio Brunėjaus atskirtas Saravako valstija, priklausančia Malaizijai.

Kalno šlaite randama ąsotenių rūšis – *Nepenthes lowii*.

## Išnašos
B simptomai

**B simptomai**, arba **B simptomatika** yra apibūdinami šie simptomai:
* Infekcija ar kitomis priežastimis nepaaiškinamas karščiavimas (> 38 °C);
* Naktinis prakaitavimas (ligonis naktį keičia naktinius drabužius arba patalynę);
* Kūno svorio sumažėjimas (nesiektas ir netikslingas): prarasta 10% arba daugiau kūno masės per 6 mėnesius ar trumpesnį laiką.

Šis apibrėžimas kilęs iš piktybinių limfomų Ann-Arbor klasifikacijos, kurioje šių simptomų nebuvimas žymimas raide A, o jų pasireiškimas raide B. Tyrimų duomenimis, B simptomai susiję su blogesne limfomos prognoze.

B simptomai gali pasireikšti ir sergant bet kokia sistemine ar infekcine liga (pavyzdžiui, reumatinėmis ligomis, tuberkulioze, ŽIV infekcija).

## Šaltiniai
PocketBook

**PocketBook** – ketvirta pagal dydį  aukštos klasės E Ink („elektroninio popieriaus“) technologijos elektroninių knygų skaitytuvų, multimedijos skaitytuvų ir planšetinių kompiuterių su operacine sistema „Android“ gamintoja pasaulyje.
 
Bendrovė įkurta 2007 m. Kijeve, Ukrainoje, 2012 m. būstinė perkelta į Luganą (Šveicarija).

## Kūrimas ir gamyba
Šie prietaisai surenkami Foxconn, „Wisky“, „Yitoa“ ir kitose gamyklose.

## Kokybės užtikrinimas ir palaikymas
Bendrovės „PocketBook Technology Co., Ltd“ (Šendženas, Kinija) kokybės užtikrinimo biuro specialistai su kiekvienu „PocketBook“ prietaisu atlieką trijų etapų kokybės patikrą.
Prietaisų remontą, garantinę ir negarantinę techninę priežiūrą vykdo 130 „PocketBook“ techninės priežiūros partnerių visame pasaulyje. Visų „PocketBook“ prietaisų garantinis laikotarpis yra 24 mėnesiai.

## Pardavimo šalys
Bendrovė gaminius parduoda 30 šalyse visame pasaulyje – visoje Europoje ir NVS šalyse. 2012-aisiais „PocketBook“ įžengė į naujas – Slovakijos, Lenkijos, Lietuvos, Latvijos, Rumunijos ir Vengrijos – rinkas. Iki 2012-ųjų gruodžio „PocketBook“ pardavė 1 500 000 prietaisų.

## Išnašos
Kidalis

**Kidalis** () – mažas miestas šiaurės Malyje esančioje dykumoje; Kidalio regiono administracinis centras. Į šiaurės rytus nuo Gao miesto nutolęs 285 km atstumu.


File:Kidal.jpg|Įvažiavimas į miestą
File:Kidal Colonial Fortress 2005.jpg|Prancūzų kolonijinė tvirtovė Kidalyje
Kiustendilo sritis

**Kiustendilo sritis** () – sritis pietvakarių Bulgarijoje. Srities plotas – 3084,3 km², tai sudaro 2,7 % šalies ploto. Srities populiacija – 163 889 žmonės. Sritis rytuose ribojasi su Sofijos sritimi, šiaurėje su Perniku ir pietuose su Blagojevgradu. Vakaruose turi pasienio ruožus su Serbija ir Makedonija. Administracinis centras – Kiustendilas.

## Miestai
* Kiustendilas
* Dupnica
* Bobov Dolas
* Sapareva Bania
* Rila
* Kočerinovas
* Boboševas

## Galerija

Vaizdas:Mid-spring fields and forests.jpg|Srities kraštovaizdis
Vaizdas:Rilamon-lazarov-3.JPG|Rilos vienuolynas
Lovečo sritis

**Lovečo sritis** () – sritis Bulgarijoje. Išsidėsčiusi šiaurės centrinėje šalies dalyje. Pavadinta pagal srities administracinį centrą – Lovečą. 2011 m. duomenimis, srityje gyveno 141 422 gyventojai. Lovečo sritis šiaurėje ribojasi su Plevenu, šiaurės rytuose su Veliko Tirnovu, rytuose su Gabrovu, pietryčiuose su Stara Zagora, pietuose su Plovdivu, vakaruose su Sofijos sritimi ir šiaurės vakaruose su Vraca.

Srityje yra aštuonios savivaldybės ().

## Miestai

* Lovečas
* Trojanas
* Tetevenas
* Lukovitas
* Letnica
* Aprilicai
* Jablanica
* Ugirčinas

## Tautinė sudėtis
Iš visų srities gyventojų, 130 180 žmonės identifikavo save kaip:
* bulgarai: 118 346 (90,91 %)
* čigonai: 5 705 (4,38 %)
* turkai: 4 337 (3,33 %)
* kitos tautybės: 1 792 (1,38 %)
Resident Evil: Revelations

**Resident Evil: Revelations** () – 2012 m. išlikimo siaubo kompiuterinis žaidimas; „Resident Evil“ žaidimų serijos dalis. Žaidimas išleistas 2012 m. vasario 7 d. išskirtinai Nintendo 3DS delninei žaidimų konsolei. 2013 m. pasirodė žaidimo adaptacijos kitoms žaidimų platformoms. Žaidimo kūrėjai – Japonijos „Capcom“ kompanija.

Žaidimas susilaukė nuosaikaus kritikų įvertinimo. Metacritic suvestinės duomenimis, vidutiniškai žaidimas kritikų įvertintas 82 balų iš 100 vidurkiu. Gamerankings.com – 83,5 % vidurkiu. Žaidimo adaptacijos ne Nintendo 3DS konsolei susilaukė žemesnių vertinimų. Žaidimas nebuvo ypatingai komerciškai sėkmingas. 2013 m. duomenimis visoms platformoms jo parduota virš 1 mln. kopijų.

## Leidimai

* 2012 m. vasario 7 d. Nintendo 3DS;
* 2013 m. gegužės 21 d. PlayStation 3, Xbox 360, Wii U, Windows;
* 2017 m. rugpjūčio 29 d. PlayStation 4, Xbox One;
* 2017 m. lapkričio 28 d. Nintendo Switch. 
## Apie žaidimą

„Resident Evil: Revelations“ yra to paties pavadinimo žaidimų serijos šalutinės linijos dalis, trečiojo asmens šaudyklė. 3D grafikos žaidimas. Žaidimo metu galima valdyti po porą specialios paskirties kovai su bioterorizmu grupės BSAA narių: Džil Valentain ir Parker, Krisą Redfyldą ir Džesiką, Kvint ir Keit. Žaidimo eigoje vienas herojus yra žaidėjo valdomas, o kitas – kompiuterio AI. Žaidimo misijos vyksta lygiagrečiai laike – sekant vienos poros nuotykius, po to pereinama prie kitos poros. Veiksmas daugiausiai vyksta kruiziniame laive „Queen Zenobia“ su Džil Valentain ir Parker pora. Žaidimo metu kaunamasi su įvairiomis mutavusiomis pabaisomis, siekiant išsiaiškinti tobulo miesto Teragridžijos sunaikinimo aplinkybes. Būdingai „Resident Evil“ žaidimams, žaidimo metu tobulinami ginklai, žaidėjų gyvybės rezervai atstatomi randamomis gydomosiomis žolelėmis.

## Siužetas

Veiksmas vyksta 2004 m., tarp „Resident Evil 4“ ir „Resident Evil 5“ žaidimų laikmečių. Idealus miestas Viduržemio jūroje Teragridžija buvo sunaikintas Federalinės Bioterorizmo Komisijos (FBC) sprendimu koncentruotos saulės šviesos pluoštu iš kosminio palydovo tam, kad būtų sunaikintas bioteroristinis pavojus, virusas T-Abyss, kurį mieste paskleidė teroristų grupuotė. BSAA šefas Clive R. O’Brian įtaria, kad tuo viskas nesibaigė ir kažkam tokia įvykių seka gali būti naudinga. Jis pasiunčia Džil Valentain su partneriu Parker į mistinį laivą Viduržemio jūroje, kuriame Džil ir Parker užtinka nuo T-Abyss viruso mutavusių monstrų …

## Išnašos

## Nuorodos

* „Resident Evil: Revelations“ allgame.com tinklalapyje
Senoji persų kalba

**Senoji persų kalba** – indoeuropiečių kalbų šeimos kalba, vartota Achemenidų imperijoje (Senovės Persija), viena iš dviejų raštiškai užfiksuotų senųjų iranėnų kalbų (drauge su Avestos kalba). Senosios persų kalbos šaltinių randama iš VII–IV a. pr. m. e., dabartinio Irano, Irako, Turkijos, Egipto teritorijose (molinės lentelės, architektūros statinių įrašai). Žymiausias senosios persų kalbos paminklas yra Behistuno įrašai (525 m. pr. m. e.). Ši kalba susidarė greičiausiai 1 tūkstantmečio pr. m. e. pradžioje ir buvo vartojama parsų genties. Vėliau parsams užvaldžius Iraną, persų kalba persimaišė su medų kalba. Kalba buvo užrašoma senuoju persų dantiraščiu (jis nelaikomas giminingu Mesopotamijos dantiraščiams).

Vėliau kalba palaipsniui perėjo į viduriniąją persų kalbą (Pehlevi), kuri buvo gramatiškai ir fonetiškai paprastesnė, turėjo gausių skolinių.

## Gramatika

Kaip ir kitos senosios indoeuropiečių kalbos, senoji persų kalba turėjo 3 gramatines gimines, buvo linksniuojama, turėjo išvystytą veiksmažodžių sistemą.

Daiktavardžių linksniavimo paradigma:

## Leksika

## Nuorodos
* Senieji persų tekstai
Beikersfildas

**Beikersfildas** () – miestas JAV, Kalifornijos valstijos pietuose, Kerno apygardoje. Apygardos administracinis centras. Išsidėstęs pietiniame San Choakino slėnio pakraštyje. Beikersfildas yra 180 km atstumu į pietus nuo Fresno ir tokiu pačiu atstumu į šiaurę nuo Los Andželo. 2010 m. JAV gyventojų surašymo duomenimis, mieste gyveno 347 tūkst. žmonių.

Miestas pasižymi įvairiapuse ekonomika. Vystoma naftos pramonė, žemės ūkis, iškastinio kuro gavyba, kosminės aviacijos pramonė, kalnakasyba, maisto pramonė ir kt.

## Istorija
Archeologiniai radiniai rodo, kad Šiaurės Amerikos indėnų teritorijoje gyventa jau prieš kelis tūkstančius metų. 1776 m. teritoriją ištyrinėjo pirmasis europietis – ispanų misionierius tėvas Francisco Garcés.

1848 m. Kalifornijoje atradus aukso, naujakuriai užplūdo San Choakino slėnį. 1851 m. rasta aukso palei Kerno upę Siera Nevados pietuose, o 1865 m. slėnyje aptikta ir naftos.

1862 m. pražūtingi potvyniai nušlavė teritorijoje įkurdintas gyvenvietes. Aukso radiniai čia atviliojo Tomą Beikerį (Thomas Baker), teisininką ir buvusį Ohajo nereguliarios kariuomenės pulkininką. 1863 m. šioje teritorijoje jis įkūrė keliautojų apsistojimo punktą. Ilgainiui gyvenvietė tapo žinoma kaip Beikersfildas. 1873 m. Beikersfildui suteiktas miesto statusas.

1952 m. miestą sukrėtė 7,3 stiprumo pagal Richterio skalę žemės drebėjimas.

## Miestų partnerystė
Beikersfildas palaiko ryšius su:
*  Pučonas, Pietų Korėja
*  Minskas, Baltarusija (nebeaktyvūs nuo 1999 m.)
*  Vakajama, Japonija
*  Cisi, Kinija
*  Santjago de Keretaras, Meksika

## Šaltiniai
Katis

**Katis** – miestas Malyje; didžiausias miestas Kulikoro regione. Nuo šalies sostinės Bamako nutolęs į šiaurės rytus 15 km atstumu, šalia geležinkelio Dakaras–Nigeris. 2009 m. duomenimis, Katyje gyveno 114 983 žmonės.

## Demografija
Didžiąją dalį Kačio gyventojų sudaro musulmonai, tačiau neseniai įsikūrė ir katalikų bendruomenė.

Žmonės kalba bambarų kalba, vietinių vadinama *Bamanankanu*.


File:Kati market street (and Amadu).jpg|Turgus Katyje
File:Lycéens kati.jpg|Studentai
File:Mosquée de Kati.jpg|Mečetė
File:Repas enfants Mali.jpg|Vaikų maitinimas 
File:École publique Kati.jpg|Valstybinė mokykla
Manantalio tvenkinys

**Manantalio tvenkinys** () – tvenkinys, susidaręs 1989 m., statant Manantalio užtvanką Bafingo upėje, Malyje. Šiaurinis Manantalio taškas į pietryčius nuo Bafulabės miesto nutolęs 90 km atstumu.

Manantalio tvenkinio plotas siekia 477 km², tūris – 11,3 mlrd. m³. Ežero formavimasis išvarė 12 tūkst. žmonių ir užtvindė 120 km² miško. Potvynis baigėsi ties Bafingo ir Senegalo upėmis, sunaikindamas tradicinę žemdirbystę, kuri priklausė nuo sezoninio užtvinimo. Tvenkinys taip pat pasitarnauja: naudojamas aplinkinės žemės drėkinimui, puikus verslinės žvejybos šaltinis. Pati užtvanka elektra aprūpina didžiąją dalį regiono.
Adechės savivaldybė

**Adechė** () – savivaldybė Kanarų salose, Tenerifės pietvakariuose. Plotas – 105,94 km², vidutinis aukštis virš jūros lygio – 280&nbsp;m Didelė savivaldybės dalis yra palei pakrantę išsidėstęs ***[[Kosta Adechė]]s*** kurortas, suaugęs su Torviskasu ir Plaja Fanjabė.

Adechei priklausančios gyvenvietės yra: Armenjimė, Bariada De Fjefesas, La Kaldera, La Kaleta, Kaljao Salvachė, Kosta Adechė, Las Kanselasas, La Konsepsjonas, Fanabė, Ifončė, Marasulis, Los Menoresas, Miraverdė, Las Moraditasas, Iboibas, El Pinkė, Plaja Paraisas, Plajas de Fanabė, El Puertitas, Rikasa, San Euchenijas, Taučas, Tichokas ir Torviskasas.

## Lankytinos vietos
* Baranko del Infiernas (lietuviškai: *Pragaro tarpeklis*) gausus flora ir fauna, daugybe terasų ir atbrailų.
* Nuo 2008 m. rugsėjo 15 d. Costa Adeje atidarytas Siamo parkas. Vandens parką įkūrė Loro parko valdytojas Wolfgang Kiessling; jį galima lankyti nusipirkus bendrą bilietą į abu parkus.

## Nuorodos
Šakuntala Devi

**Šakuntala Devi** (, ; 1929 m. lapkričio 4 d. Bengalūras, Indija – 2013 m. balandžio 21 d. Bengalūras) – fenomenali indų skaičiuotoja.

Dėka savo gebėjimų 1982 m. pateko į Gineso rekordų knygą.

## Biografija
Šakuntala Devi gimė brahmanų šeimoje. Jos tėvas nepanoręs tapti šventiku, pasirinko oro akrobato, liūtų tramdytojo, vaikščiotojo lynu ir fokusininko darbą cirke. Mokindamas trejų metų dukrą triukų su kortomis pastebėjo dukters gebėjimą įsiminti skaičius. Metęs darbą cirke, su dukra, gatvėse pradėjo pasirodymus, kuriuose ji demonstravo neįtikėtinus gebėjimus atliekant matematinius uždavinius su dideliais skaičiais, nežiūrint į tai, kad ji neturėjo jokio formaliojo išsilavinimo.

1944 m. Š. Devi su tėvu persikėlė į Londoną. Į Indiją jie grįžo septintojo dešimtmečio viduryje. Čia ji ištekėjo už Indijos administracijos tarnybos pareigūno. 1979 m. jie išsiskyrė, o Šakuntala Devi grįžo į gimtąjį Bengalūrą.

Išnaudodama savo fenomenalias metematines galimybes skaičiuoti mintinai, Š. Devi savo talentą demonstravo pasirodymuose visame pasaulyje, taip pat 1950 m. vykusiame ture po Europą ir 1976 m. vykusiuose pasirodymuose Niujorke. 1988 m. ji išvyko į JAV, kur jos galimybes tyrinėjo Berklio universiteto psichologijos profesorius Arturas Džensenas. Atlikdamas tyrimus A. Džensenas jai duodavo įvairias užduotis, tarp jų ir didelių skaičių uždavinius. Pavyzdžiui: ji turėjo ištraukti kubinę šaknį iš 61 629 875 ir septinto laipsnio šaknį iš 170 859 375. Š. Devi atsakė teisingai – atitinkamai 395 ir 15, greičiau nei A. Dženseno žmona spėjo paleisti sekundometrą. Savo tyrimų rezultatus profesorius publikavo 1990 m. išleistame moksliniame žurnale „Intelligence“. 2009 m. Šakuntala Devi aplankė Maskvą, kurioje demonstravo savo sugebėjimus.

Š. Devi taip pat buvo astrologė ir kelių knygų autorė, tarp kurių yra kulinarinių ir meninių knygų.

2013 m. balandį Š. Devi buvo paguldyta į Bengalūro ligoninę dėl kvėpavimo sistemos problemų. Dėl ligos komplikavosi širdies ir inkstų veikla. Mirė 2013 m. balandžio 21 d., palikdama dukrą ir du anūkus.

2013 m. laprikčio 4 d. Google savo logotipą skyrė 84-osioms Šakuntalos Devi gimimo metinėms paminėti.

## Šaltiniai
Bomontas

**Bomontas** () – miestas JAV, Teksaso valstijos rytuose. Džefersono apygardos administracinis centras. Įsikūręs Meksikos įlankos pakrantėje. 2010 m. JAV gyventojų surašymo duomenimis, mieste gyveno 118 tūkst. žmonių.

Veikia Lamaro universitetas.

## Istorija
1824 m. ant vakarinio Nečeso upės () kranto įsikūrė naujakurių bendruomenė. 1835 m. šią ir aplinkines žemes įsigijo verslininkai Henry Millard (1796?–1844), Joseph Pulsifer (1805–1861) ir Thomas B. Huling (1804–1865), kurie pradėjo kurti miestelio planą. Miesteliui buvo suteiktas Bomonto pavadinimas. Miestelio teisės suteiktos 1838 m.

Vystyta transporto plėtra (geležinkeliai), pastatų statyba, medienos pramonė. Dėl upių uosto Bomontas greitai tapo svarbiu krovinių gabenimo centru (gabenta mediena, ryžiai). 1901 m. miesto apylinkėse rasta naftos. Nuo tada ji tapo svarbia eksporto preke. XX a. pr. buvo įrengtas komercinis jūrų uostas. Antrojo pasaulinio karo metu išaugo laivų statybos verslas.

2005 m. miestą nusiaubė uraganas „Rita“, o 2008 m. – uraganas „Aikas“.

## Šaltiniai
Čatanuga

**Čatanuga** () – miestas JAV, Tenesio valstijos pietryčiuose. Hamiltono apygardos administracinis centras. Įsikūręs prie Čikamogos ir Nikadžiako tvenkinių, esančių palei Tenesio upę. Miestas apsuptas įvairių kalnų ir kalvagūbrių. 2010 m. JAV gyventojų surašymo duomenimis, mieste gyveno 167 tūkst. žmonių.

Veikia Tenesio universitetas.

## Istorija
Teritorija pirmiausiai apgyvendinta Šiaurės Amerikos indėnų. Pirmoji *Chattanooga* pavadinimo dalis kilusi iš muskogių kalbos žodžio cvto /cható/, reiškiančio 'akmuo'. Kita dalis gali būti kilusi iš regioninės galūnės *-nunga*, reiškiančios būstas arba gyvenamoji vieta.

Išvarius didžiąją dalį vietinių į Oklahomą, čia įsikūrė baltieji. Jie 1839 m. įkūrė Čatanugos miestą. Miestas sparčiai augo dėl upe vykdytos prekybos. Auginta medvilnė.

JAV pilietinio karo metu miesto apylinkėse vyko nemažai mūšių. Karui pasibaigus, miestas tapo svarbiu geležinkelio mazgu ir sunkiosios pramonės bei gamybos centru.

Miestas nekartą smarkiai nukentėjo nuo potvynių (1867 ir 1973 m.), todėl tai paskatino pastatyti užtvankas ant Tenesio upės ir taip sudaryti tvenkinius.

Tie patys kalnai, kurie Čatanugos miestui suteikė vaizdingą foną, taip pat užkirto kelią pramonės plėtrai atokiau nuo miesto centro. 1969 m. miesto oro tarša tapo tokio bloga, kad federalinė vyriausybė paskelbė Čatanugą užterščiausio oro miestu šalyje.

## Miestų partnerystė
Čatanuga palaiko ryšius su:
*  Hamas, Vokietija (nuo 1975 m.)
*  Usi, Kinija (nuo 1982 m.)
*  Givatajimas, Izraelis (nuo 1988 m.)
*  Žemutinis Tagilas, Rusija (nuo 1996 m.)
*  Kanynas, Pietų Korėja (2003 m.)
*  Svindonas, Jungtinė Karalystė (nuo 2006 m.)
*  Askoli Pičenas, Italija (nuo 2006 m.)
*  Volfsburgas, Vokietija (nuo 2011 m.)

## Šaltiniai
Dietrich von Hein

**Ditrichas fon Heinas** (1925 m. liepos 27 d. Šilutėje – 2007 m. gruodžio 25 d. Hanoveryje, Vokietija) – gydytojas, veterinaras, 1978-1985 m. Bundesvero veterinarijos skyriaus vadovas.

## Biografija

Gimė 1926 m. gruodžio 26 d. Šilutėje.  Baigęs mokyklą iš karto dalyvavo II pasauliniame kare, kur buvo sužeistas ir paimtas į nelaisvę. 1947-1952 m. studijavo Hanoverio aukštojoje veterinarijos mokykloje. 1959 m. pradėjo dirbti veterinaru Bundesvere, iki tol dirbo asistentu universitete. Priklausė tarptautinei Lions labdaros organizacijai, aktyviai dalyvavo karo medicinos ir farmacijos kongresuose. 1984 m. apdovanotas Vokietijos Federacinės Respublikos ordinu „Už nuopelnus“.

## Nuorodos

* Literatūra susijusi su Dietrich von Hein (vok.).

## Literatūra

* Ulrich Förster: Nachruf Oberstveterinär a. D. Dr. Dietrich von Hein, Wehrmedizinische Monatsschrift 52, Heft 2/2008, S. 66/67.
Flaws (Bastille daina)

**„Flaws“** – britų grupės Bastille daina iš jų debiutinio studijinio albumo „Bad Blood“.

Pirmoji debiutinio singlo versija buvo išleista nepriklausomos įrašų kompanijos „Young and Lost Club“ kaip vilininis singlas kartu su daina „Icarus“. Vėliau takelis skaitmeniniu formatu buvo perleistas 2012 m. spalio 19 d. Šįkart jis pakilo į 21 UK Singles Chart topo vietą. Trečiąjį sykį daina buvo perleista 2014 m. kovo 3 d., tačiau jai nepavyko pasiekti aukštesnės vietos tope.

## Vaizdo klipas
Buvo išleistos dvi vaizdo klipo versijos. Pirmasis pasirodė kartu su 2012 m. dainos perleidimu ir buvo įkeltas į YouTube 2012 m. rugsėjo 12 d. Jo ilgis yra trijų minučių ir keturiasdešimt vienos sekundės ilgio. Antrasis vaizdo klipas buvo išleistas 2014 m. singlo perleidimo proga. Jame pateikiamos ištraukos iš vaizdo įrašų, nufilmuotų per grupės gyvavimo metus.

## EP Dainos
;Skaitmeninė versija
# „Flaws“ – 3:37
# „Durban Skies“ – 4:11
# „Flaws“ (Cinematic’s in My Soul remiksas) – 4:29
# „Flaws“ (Gyvai iš Scala) – 3:45
# „Flaws“ (vaizdo klipas) – 3:41

## Pasirodymas topuose

## Išleidimo istorija

## Šaltiniai
Juodoji mama, baltoji mama

**Juodoji mama, baltoji mama** () – 1973 m. JAV sukurtas trileris, priskiriamas „Blaxploitation“ kategorijai, kuriame pagrindinį vaidmenį atliko aktorė Pam Grier.

## Pagrindiniai aktoriai
: *Aktorius – vaidmuo*
* Pam Grier – Ly Daniels
* Margaret Markov – Karen Brent
* Sid Haig – Rubenas
* Lynn Borden – Densmor
* Zaldy Zshornack – Ernestas
* Eddie Garcia – kapitonas Kruzas
* Vic Diaz – Vikas Čengas

## Turinys

Į atogražų saloje esantį moterų kalėjimą atgabenamas eilinis būrys nuteistųjų. Ly ir Karen, atsidūrusios seksualiai priekabiaujančios prižiūrėtojos Densmor akiratyje, sukelia muštynes, už ką atsiduria karceryje, o po kelių dienų turi būti pergabentos į kitą kalėjimą.

Pakeliui konvojus užpuolamas Karen draugų sukilėlių ir abi moterys, surakintos vienais antrankiais, pasprunka. Kol policija jų ieško, jos priverstos susitaikyti ir ieškoti išeities. Karen nori grįžti pas savo draugus, tuo tarpu Ly, atsidūrusi kalėjime už tai, kad apvogė savo buvusį draugą, prekiaujantį narkotikais, siūlo keliauti į kitą salos pusę, kur jos draugai gali padėti.

Jos persirengia vienuolėmis ir keliauja pakeleivingomis mašinomis bei autobusais, tuo tarpu į bėglių paiešką įsitraukia ne tik kariuomenė, bet ir Ly apvogto Viko Čengo žmonės, o sukilėliai seka iš paskos, tikėdamiesi išgelbėti abi moteris.
Pazardžiko sritis

**Pazardžiko sritis** () – sritis pietų Bulgarijoje. Pavadinta pagal srities administracinį centrą – Pazardžiką. Sritis padalinta į 11 savivaldybių. 2009 m. duomenimis, 4 456,9 km² plote, gyvena 275 548 žmonės. Pazardžiko sritis šiaurėje ir šiaurės vakaruose ribojasi su Sofijos sritimi, rytuose su Plovdivu, pietryčiuose su Smolianu bei pietvakariuose su Blagojevgradu.

I amžiuje pr. m. e. sritis tapo Romos provincija. Žlugus Romos imperijai, priklausė Bizantijai. IX amžiuje didesnė teritorijos dalis buvo Bulgarijos impererijos sudėtyje. XIV amžiuje teritorija priklausė turkų osmanams.

## Miestai
* Pazardžikas
* Velingradas
* Septemvris
* Panagiurištė
* Peštera
* Rakitovas
* Bracigovas
* Belovas
* Batakas
* Strelča

## Tautinė sudėtis
Iš 275 548 srities gyventojų, 246 002 žmonės identifikavo save kaip:

* bulgarai: 206 110 (83,78 %)
* čigonai: 20 350 (8,27 %)
* turkai: 14 062 (5,72 %)
* kitos tautybės: 5 480 (2,23 %)

## Nuorodos
* Oficiali srities svetainė
Ideali vieta žmogžudystei

**Ideali vieta žmogžudystei** () – 1971 m. italų ir prancūzų sukurtas trileris.

## Pagrindiniai aktoriai
: *Aktorius – vaidmuo*
* Irene Papas – Barbara Sleiter
* Ornella Muti – Ingrida Sjoman
* Ray Lovelock – Dikas Batleris
* Michel Bardinet – Baratis
* Calisto Calisti – inspektorius

## Turinys

Ingrida ir Dikas, du studentai iš Skandinavijos, nusprendžia praleisti atostogas Italijoje. Pinigų kelionei jie užsidirba pardavinėdami atsivežtą pornografiją, kuri šalyje yra uždrausta. Greitai uždirbti pinigai taip pat greitai ir išleidžiami, todėl jaunuoliai imasi pardavinėti savo pačių nuotraukas ir netrukus įkliūna policijai. Jiems nurodoma per parą palikti šalį, tačiau, po vakaronės su baikeriais pasigedus turėtų pinigų, jie nusprendžia vėl pamėginti parduoti kelias Ingridos nuotraukas.

Sumanymas nepavyksta, nes jie vėl apskundžiami policijai ir priversti sprukti. Kelionėje baigiasi benzinas ir jie nutaria laikinai prisiglausti name, kuris atrodo negyvenamas, tikėdamiesi garaže rasti degalų. Jiems patekus į garažą paaiškėja, kad name gyvena moteris, vardu Barbara, su vyru, kuris išvykęs į komandiruotę.

Jaunuoliai tikina neketinantys daryti nieko blogo ir galiausiai Barbara įkalba juos pasilikti nakčiai. Netrukus Ingrida pastebi, kad Barbara neabejinga Dikui. Pradžioje jai tai atrodo įdomu, tačiau kai naktį jis nueina į jos miegamąjį, reikalai ima komplikuotis. Ryte jaunuoliai pradeda įtarti, kad su jais žaidžiamas keistas žaidimas ir Barbara bando juos įvilioti į kažkokius spąstus.

Netoliese nuolat sukiojasi policija ir Ingrida su Diku, negalėdami išvažiuoti, priversti keletą dienų praleisti su Barbara. Kai vieną vakarą Dikas namo šeimininkės automobilyje aptinka šios vyro kūną, tampa aišku, kad už šį nusikaltimą kaltę bus mėginama suverti jiems, o kadangi policija ir taip yra paskelbusi judviejų paiešką, apginti save ir įrodyti tiesą bus labai sunku.
Gramatinis skaičius

**Gramatinis skaičius** () – gramatinė kategorija, nurodanti kiekinę skirtybę daiktavardžiuose, būdvardžiuose, įvardžiuose, veiksmažodžiuose. Daugelyje pasaulio kalbų būdingas dualistinis kalbos dalių skirstymas į **vienaskaitą** (*singularis*) ir **[[daugiskaita|daugiskaitą]]** (*pluralis*). Taip pat pasitaiko ir kitų gramatinio skaičiaus kategorijų: dviskaita (sanskritas, senoji graikų kalba, slovėnų kalba ir kt.), triskaita (bislama, kai kurios kitos Okeanijos kalbos), keliskaita (skiriama keletas ir daug objektų; hopių kalba, arabų kalba, iš dalies baltų-slavų kalbos).

Gramatinis skaičius nurodomas kaitaliojant galūnes, keičiant arba pridedant priesagas. Daiktavardžių ir būdvardžių skaičiai sutinkami visose indoeuropiečių kalbose, daugelyje kitų vakarų ir šiaurės Eurazijos kalbų, Afrikoje. Pietų, Pietryčių Azijoje, Amerikoje daugiskaita dažnai neprivaloma, o dalyje Australijos ir Naujosios Gvinėjos kalbų daugiskatos nėra.

Veiksmažodžių kaitymas skaičiais pasitaiko rečiau, ypač tose kalbose, kuriose privalu nurodyti veikėją.
Montanos sritis

**Montanos sritis** () – sritis šiaurės vakarų Bulgarijoje. Išsidėsčiusi tarp Dunojaus ir Balkanų kalnų. Sritis pietvakariuose turi pasienio ruožą su Serbija bei šiaurėje su Rumunija. 3 635,5 km² plote, 2011 m. duomenimis, srityje gyveno 148 098 žmonės. Pavadinta pagal srities administracinį centrą – Montaną.

Montanos sritis suskirstyta į 11 savivaldybių.

## Miestai
* Montana
* Lomas
* Berkovica
* Vyršecas
* Valčedramas
* Čiprovcai
* Boičinovcai
* Brusarcai

## Tautinė sudėtis
Iš 148 098 srities gyventojų, 143 467 žmonės identifikavo save kaip:

* bulgarai: 123 820 (86,31 %)
* čigonai: 18 228 (12,71 %)
* kitos tautybės: 1 248 (0,87 %)

## Nuorodos
* Informacija ir žemėlapis
David Schwimmer

**David Lawrence Schwimmer** (g. 1966 m. lapkričio 2 d. Kvinse, Niujorke, Jungtinėse Valstijose) – amerikiečių režisierius ir aktorius, dirbęs televizijoje, kine ir teatre.

Geriausiai žinomas iš NBC televizijos situacijų komedijos „Friends“, kuriame atliko Roso Gelerio vaidmenį. Seriale vaidino visuose 10 jo sezonų (236 serijose). Aktorius taip pat režisavo dešimt „Friends“ serijų. Vaidyba seriale pelnė jam pasaulinę šlovę, buvo nominuotas daugeliui apdovanojimų, tarp jų ir prestižiniam „Emmy“ apdovanojimui 1995 m. Prieš tai Schwimmeris buvo atlikęs keletą epizodinių vaidmenų serialuose „The Wonder Years“, „L.A. Law“ ir „NYPD Blue“.

Įgarsino žirafą Melmaną animaciniame filme „Madagaskaras“ ir visose kitose jo dalyse.
Vidinė Nigerio delta

**Vidinė Nigerio delta**, dar žinoma kaip **Macina** arba **Masina**, yra didžiulis ežerų ir salpų plotas sausringoje Sahelio vietovėje, centriniame Malyje, į pietus nuo Sacharos dykumos, abipus Nigerio upės.

Masiną ir ją supančius regionus yra apgyvenę fulbiai ir dogonai, gyventojų skaičius didesnis nei 500 tūkst. Didžiąją metų dalį vietovėje vyrauja karštas ir sausas klimatas, iš šalia esančios Sacharos ateinantys vėjai temperatūrą pakelia iki 40 °C. Drėgnojo sezono metu, trunkančiu nuo liepos iki rugsėjo (pietinėje dalyje šiek tiek ilgiau), pelkė užlieja ežerą, taip natūraliai drėkindama žemę. Atėjus sausajam sezonui, Masina tampa ežerų ir kanalų tinklu. Naminiai jaučiai, perlinės soros ir ryžiai yra svarbiausi žemės ūkio produktai. Macinos vidinė delta teikia vandenį ir žuvį ten gyvenantiems Maliečiams, o drėgnuoju sezonu – prieglobstį daugybei paukščių.

Dėl besiplečiančio Sahelio, kyla susirūpinimas, jog kiekvienais metais deltoje lyja vis mažiau.
Selingės tvenkinys

**Selingės tvenkinys** () – 409 km² ploto tvenkinys Kulikoro regione, Malyje, susidaręs pastačius Selingės hidroelektrinę Sankaranio upėje. Pietvakarinė jo dalis formuoja dalį šalies sienos su Gvinėja. Selingės tvenkinys, išsiplėsdamas ir susitraukdamas per lietinguosius ir sausuosius sezonus, sudaro puikias sąlygas žvejybai ir agrokultūrai drėkinamuose plotuose, kontroliuojamuose kaimo plėtros departamento. Nuo jo sukūrimo, šalia tvenkinio įsikūrė nemažai gyvenviečių. Žvejyba suteikia darbo vietą daugiau nei 8 tūkst. žmonių, kasmet pagaunama apie 4 000 tonų žuvies.

Selingės tvenkinys yra antras pagal dydį tvenkinys Malyje, prieš jį eina tik Manantalio tvenkinys, susidaręs konstruojant Manantalio užtvanką 1988 m.
Arikas

**Arikas** () – savivaldybė Tenerifėje, Kanarų salose. Plotas – 178,75 km². Gyventojų – 7891 (2010 m.).

## Populiacija

## Galerija

Image:Arico BW 1.JPG|*Arico el Nuevo*
Image:Arico BW 2.JPG|*Arico el Nuevo*
Pašilės senosios kapinės

**Pašilės senosios kapinės**, vadinamos *[[Maro kapeliai]]s* – neveikiančios kapinės rytiniame Skuodo rajono savivaldybės teritorijos pakraštyje, Pašilėje (Ylakių seniūnija), kelio  kairėje pusėje.

## Kapinės

Įrengtos kaimo pietvakarinėje dalyje, aukštumos viršūnėje, 10 m į pietus nuo Ylakių–Sedos kelio. Netaisyklingo plano, pailgos šiaurės – pietų kryptimi, 16 m ilgio, 8 m pločio. Jas juosia statinių tvora, kurios šiaurinėje dalyje įrengti kaltiniai vartai. Viduryje stovi Šv. Kazimiero koplyčia, abipus jos ir už tvoros – keletas medinių ir geležinių kryžių.

Teritorijos plotas – 0,01 ha.

## Istorija
Veikė XVI a. – XVIII a. pab. Laidoti Pašilės gyventojai, daugiausia maro aukos. Pradėjus mirusiuosius laidoti Ylakių kapinėse, kapeliuose XIX a. – XX a. pr. retsykiai buvo laidojami nekrikštyti mirę kūdikiai, savižudžiai, užkrečiamų ligų epidemijų metu mirę gyventojai. XX a. II pusėje iš kapinių buvo kasamas gruntas, jas buvo ketinama nukasti ir sulyginti.

Kapines išsaugojo tautodailininkas Kazimieras Krapauskas. 1979 m. jas sutvarkė, 1980 m. pastatė pirmąjį kryžių, 1994 m. aptvėrė, padarė nerūdijančio plieno vartus, 2003 m. pastatė Šv. Kazimiero koplyčią.
 
Saugotinas kultūros paveldo objektas.

## Šaltiniai

## Nuorodos
* Skuodo krašto enciklopedija
Baulės kilpos nacionalinis parkas

**Baulės kilpos nacionalinis parkas** – vakarų Malyje, Kajeso ir Kulikoro regionuose esantis parkas, įkurtas 1982 m. Jo dydis siekia 25 330 km², tačiau gyvūnija nėra labai įvairi. Parkas garsėja priešistoriniais akmenų raižiniais ir kapavietėmis.

## Pasaulio paveldo statusas
Baulės kilpos nacionalinis parkas 1999 m. rugsėjo 8 d. buvo pridėtas į UNESCO Pasaulio paveldo kandidatų sąrašą kaip kultūrinis objektas.

## Išnašos
Vladislovas Mykolas Zaleskis

**Vladislovas Mykolas Zaleskis** (taip pat *Zaleckis*, ; 1852 m. gegužės 26 d. Veliuonoje – 1925 m. spalio 5 d . Romoje) – Romos katalikų kunigas, apaštališkasis nuncijus Indijoje, Antiochijos lotynų patriarchas.

## Biografija

Vladislovas Mykolas gimė Veliuonos dvare, buvo Leono ir Gabrielos Zaleskių sūnus. Kadangi Vilniuje lenkiškų mokyklų nebuvo, pradžios mokslų mokėsi privačiai, vidurinę mokyklą baigė Kaune. 1880 m. įstojo į Varšuvos teologijos seminariją, o 1881 m. išvyko tęsti studijų į Popiežiškąjį Grigaliaus universitetą Romoje. Universitetą baigė 1885 m. įgydamas daktaro laipsnį ir diplomatinį išsilavinimą.

1892 m. buvo paskirtas Tėbų arkivyskupu, o 1916 m. – tituliniu Antiochijos lotynų patriarchu. Jis ypatingai pasižymėjo būdamas apaštaliniu delegatu (artimiausias atitikmuo šioms pareigoms – nuncijus) Indijoje. *De facto* jo atsakomybėje buvusi teritorija siekė nuo Afganistano šiaurėje iki Ceilono (dabartinės Šri Lankos) pietuose, apėmė visą Indiją, taigi, ir dabartinį Pakistaną bei Bangladešą, taip pat Birmą. Oficiali jo rezidencijos vieta buvo Kandžio miestas Šri Lankoje, tačiau jis daug keliavo, aplankė Kiniją, Japoniją, Filipinus.

Tarp žymesnių jo darbų pirmiausia reikia paminėti Kandžio mieste įsteigtą ir pastatytą, iki šiol veikiančią kunigų seminariją. Popiežiaus įgaliotas, jis steigė naujas vyskupijas, šventino vyskupus. Buvo poliglotas, be pagrindinių Europos kalbų išmoko ir vietines tamilų bei sinhalų. Domėjosi botanika, rinko augalų pavyzdžius, kurie vėliau labai pasitarnavo mokslininkams Europoje. Parašė daug įvairaus pažintinio pobūdžio knygų, kurios buvo publikuotos lenkų, prancūzų, anglų ir italų kalbomis. Pelnė „Indijos apaštalo“ vardą.

Grįžęs į Romą, buvo paskirtas tituliniu Antiochijos lotynų patriarchu. Ten gyveno iki mirties 1925 m. spalio 5 d.

Buvo labai pamaldus Marijai Gailestingajai Motinai. Kandyje, netoli kuriamos seminarijos, pastatė nedidelę koplyčią, kurioje buvo saugoma Aušros Vartų Švč. Mergelės Marijos, Gailestingosios motinos, paveikslo kopija, ten daug meldėsi. Vėliau paveikslas buvo perkeltas į greta įsteigtą parapiją ir joje gerbiamas iki šiol.

Tikėtina, kad Vilniaus katedros vienoje koplyčių esanti Mykolo Liubičiaus Zaleskio (1744–1816) epitafija skirta jo giminaičiui..

## Bibliografija

* Ladislas M. Zaleski, The Apostle St. Thomas in India. History, Tradition and Legend, Mangalore (Karnataka), 1912
* Ladislas-Michel Zaleski, The Saints of India, 1915

## Šaltiniai
The Baseballs

**„The Baseballs“** – iš Vokietijos kilusi vaikinų rokenrolo grupė, susikūrusi 2007 metais. Grupė perdainuoja įvairias pasaulinio garso dainas VI dešimtmečio rokenrolo stiliumi.

„The Baseballs“ tapo žinoma po to, kai išleido savą amerikiečių atlikėjos Rihannos dainos „Umbrella“ versiją. Daina į radijo topus pateko keliolikoje šalių, parduota tūkstančiai singlo kopijų. Kitos žinomos perdainuotos grupės dainos – „Hot n Cold“ (Katy Perry) „Crazy in Love“ (Beyoncé Knowles), „Chasing Cars“ („Snow Patrol“) „Poker Face“ (Lady Gaga), „Love in This Club“ (Usher) ir daugelis kitų.

Grupė savo pirmąjį albumą „Strike!“ išleido 2009 m. Albumas platininiu tapo šešiose šalyse. Dėl didelio pasisekimo albumas buvo perleistas 2010 m. Antrasis grupės albumas „Strings 'n' Stripes“ pasirodė 2011 m., o 2012 m. išleista albumo DVD versija su gyvai atliekamomis dainomis.

2012 m. išleistas kalėdinių dainų albumas „Good ol‘ Christmas“. 2013 m. liepos 11 d. grupė pranešė apie naują savo albumą pavadinimu „Game Day“, kuris buvo išleistas 2014 m. kovo 28 d.

## Albumai
* *Strike!* (2009)
* *Strike! Back* (2010)
* *Strings 'n' Stripes* (2011)
* *Strings 'n' Stripes LIVE* (2012)
* *Good Ol' Christmas* (2012)
* *Game Day* (2014)

## Singlai

* *[[Umbrella]]*
* *Hot N Cold*
* *Chasing Cars*
* *Bleeding Love*
* *Hey there Delilah*
* *[[Poker Face]]*
* *Angels*
* *Love in This Club*
* *This love*
* *I’m yours*
* *Hello*

## Nuorodos
* Oficialus grupės tinklalapis
Gricaičių senosios kapinės

**Gricaičių senosios kapinės**, vadinamos *[[Maro kapeliai]]s* – neveikiančios kapinės rytiniame Skuodo rajono savivaldybės teritorijos pakraštyje, Gricaičiuose (Ylakių seniūnija), 1,5 km į šiaurę nuo kelio .

## Kapinės

Įrengtos kaimo pietinėje dalyje, kelio Pašilė–Augzeliai kairėje pusėje esančioje pakilumoje, 12 m į vakarus nuo kelio. Stačiakampio plano, apie 26 x 23 m dydžio, pailgos šiaurės – pietų kryptimi. Jas juosia žemių pylimas, kurio rytinės dalies viduryje paliktas tarpas vartams. Kapinių viduryje ant stambaus riedulio pastatyta koplytėlė, priešais kurią guli plokščias akmuo pasilipti. Pietrytinėje dalyje stovi kryžius.

Teritorijos plotas – 0,06 ha.

### Koplytėlė
Medinė, stačiakampė stačiasienė, vienanavė, atvira iš trijų pusių, su kryžminiu apskardintu stogeliu. Priekinio fasado sienoje įrengtos vienvėrės durelės, o šoniniuose – po langelį. Virš kraigo viduryje kyla progiliuotas bokštelis su kaltiniu kryželiu. Viduje stovi polichrominė, masinės gamybės Švč. Mergelės Marijos skulptūrėlė.

### Kryžius
Medinis, monumentalus, kryžmiškas. Stiebas ir skersinis tiesūs, kryžmą juosia dvišakių spindulių ornamentas. Prie kryžmos prikalta lieto metalo Nukryžiuotojo figūra, virš jos – puslankio pavidalo skardos stogelis ir įstriža lentelė su santrumpa „INRI“.

## Istorija
Veikė XVI a. – XVIII a. pab. Laidoti Gricaičių gyventojai, daugiausia maro aukos. Pradėjus mirusiuosius laidoti Ylakių kapinėse, kapeliuose XIX a. – XX a. pr. retsykiai buvo pakasami savižudžiai, nekrikštyti mirę kūdikiai, užkrečiamų ligų epidemijų aukos. 1945 m. slapta palaidotas kaime žuvęs Lietuvos laisvės armijos Žemaičių legiono partizanas Vincentas Jančiauskas, kurio palaikai 1989 m. perlaidoti Ylakių kapinėse.

Mirusiems atminti nuo seno kapinėse stovėjo koplytėlė ir keletas monumentalių kryžių. Prie koplytėlės per gegužines pamaldas rinkdavosi visi kaimo gyventojai, giedodavo *Visų šventųjų litaniją*. Memorialiniams statiniams sunykus, XX a. 9 dešimtmetyje Mitkų šeimos rūpesčių koplytėlė buvo atnaujinta. Šalia partizano V. Jančiausko laidojimo vietos XX a. pab. pastatytas monumentalus kryžius.
 
Saugotinas kultūros paveldo objektas.

## Nuorodos
* Skuodo krašto enciklopedija
Tommaso Dolabella

**Tommaso Dolabella** (1570 m. – 1630 m. sausio 17 d.) – ATR karališkasis baroko dailininkas.

## Biografija
Iš Venecijos kilęs baroko dailininkas, kuris įsikūrė ATR karališkajame Žygimanto Vazos dvare. Daug dirbo Krokuvoje, kur jo didžiuliai piešiniai ant drobių buvo rodomi bažnyčiose. Tik keli pavyzdžiai išliko dominikonų ir Kristaus kūno bažnyčiose.

Vėliau Varšuvoje atidarė dailininkų dirbtuves.

## Darbų galerija

Vaizdas:Dolabella Shuysky Czars before Sigismund III.png|Belaisvis caras Vasilijus Šuiskis su broliais prieš Žygimantą III
Vaizdas:Coronation of Maryna Mniszech in Moscow by Tommaso Dolabella.JPG|Marinos Mnišek karūnavimas
Vaizdas:Dolabella Judgment of the Arians.jpg|Arijonų teismas
Vaizdas:Dolabella Reception of envoys detail.jpg|Švedų pasiuntinių priėmimas
Vaizdas:Sigismund III at Smolensk by Tommaso Dolabella.JPG|Žygimantas Vaza prie Smolensko
Vaizdas:
N.W.A

**N.W.A** (**Niggaz Wit Attitudes** trumpinys) buvo amerikiečių hip hop grupė iš Komptono, Kalifornijos. Grupė plačiai pripažįstama viena iš gangsta rap ir west coast hip hop žanrų pradininkių ir kartais laikoma pačia svarbiausia grupe repo muzikos istorijoje. Aktyvia veikla nuo 1986 iki 1991 m. užsiėmusi grupė neretai buvo kritikuojama dėl per daug atviro turinio dainų tekstuose, kuris, daugelio nuomone, nepagarbiai atsiliepė apie moteris ir šlovino narkotikus bei nusikaltimus. Dėl to vėliau daugelyje JAV radijo stočių buvo uždrausta groti grupės dainas. Nepaisant to, grupė pardavė daugiau nei 10 milijonų albumų vienetų vien tik JAV.

Pačią pirmąją grupės sudėtį sudarė Arabian Prince, DJ Yella, Dr. Dre, Eazy-E ir Ice Cube. MC Ren prisijungė 1988 m., tuo tarpu grupę tais pačiais metais, tik vėliau, paliko Arabian Prince. Ice Cube grupę paliko 1989 m. gruodį dėl finansinių nesutarimų. Keletas grupės narių XX a. paskutiniojo dešimtmečio pabaigoje patapo sėkmingais solo atlikėjais. N.W.A. debiutinis albumas „Straight Outta Compton“ pažymėjo naujojo gangsta-rap žanro eros pradžią, kadangi jų kūrinių tekstai susilaukė visapusiškų visuomenės vertinimų, sukėlusių perversmą repo muzikoje. Žurnalas „Rolling Stone“ grupei N.W.A. skyrė 83-ią vietą savo „100 geriausių visų laikų atlikėjų“ sąraše. 2012 m. spalio mėnesį N.W.A. pirmąkart buvo nominuota įtraukimui į Rokenrolo šlovės muziejų. 2013 m. spalį grupė buvo nominuota antrą kartą.

## Istorija

### Sudarymas ir „Panic Zone“ (1987–1988)
Grupė buvo sudaryta Eazy-E, kuris kartu su Jerry Heller atrado „Ruthless Records“ įrašų kompaniją, dėka. Iš pradžių N.W.A. sudarė Eazy-E ir Dr. Dre, kuris į grupę atvedė DJ Yella. Dr. Dre ir DJ Yella kartu prieš tai priklausė grupei World Class Wreckin' Cru kaip DJ ir prodiuseriai. Arabian Prince, Ice Cube prie grupės prisijungė vėliau. „Ruthless Records“, kartu su „Macola Records“, 1987 m. išleido singlą pavadinimu „Panic Zone“, kuris vėliau buvo pridėtas į N.W.A. rinkinių albumą „N.W.A. and the Posse“. Grupė buvo vis dar ankstyvuose kūrimosi etapuose, jai buvo priskirtos tik trys iš vienuolikos dainų – „Panic Zone“, „8-Ball“, „Dopeman“, kuriose kartu pasižymėjo Arabian Prince, DJ Yella, Dr. Dre ir Ice Cube. Meksikietis reperis Krazy-Dee prisidėjo prie dainos „Panic Zone“, kurios originalus pavadinimas buvo „Hispanic Zone“, rašymo, bet vėliau pavadinimas buvo pakeistas kai Dr. Dre pasakė Krazy-Dee, kad žodis „hispanic“ sumažins pardavimus. Taip pat buvo pridėta ir Eazy-E solinė daina „Boyz-n-the-Hood“. 1988 m. prie grupės prisijungė reperis MC Ren.

## Šaltiniai
Rudolf Gopas

**Rudolfas Gopas** (1913 m. gruodžio 13 d. Šilutėje, Vokietijos imperija – 1983 m. liepos 23 d. Kraistčerče, Naujoji Zelandija) – dailininkas ir dėstytojas.

## Biografija

Gimė 1913 m. gruodžio 13 d. Šilutėje. Tėvas Pranas Gopas buvo mašinų technikos prekeivis, motina Morta Plaušinytė. 1933-1938 m. mokėsi Kauno meno mokykloje. Mokydamasis šioje mokykloje stažavosi Vokietijoje, Austrijoje, Italijoje, Latvijoje ir Graikijoje. 1941-1944 m. tarnavo Vermachte. 1942 m. Kaune susituokė su Natalija (Nataša) Seeberg su kuria 1944 m. susilaukė dukters. Artėjant raudonajai armijai pasitraukė į vakarus. 1945-1949 m. gyveno Ervaldo pabėgelių stovykloje Tirolyje, kur tapė vietos kraštovaizdį. 1949 m. birželio mėnesį atvyko į Naująją Zelandiją. 

Atvykęs į Naująją Zelandiją pradėjo dirbti fotografijos studijoje Danidine. 1949-1953 m. rengė savo kūrinių parodas Velingtono meno akademijoje. Kai kurie jo darbai pateko tarp geriausių 1950 m. ir 1951 m. šalies meno kūrinių. 1953 m. persikraustė į Kraistčerčą, kur toliau dirbo fotografijos studijose, piešdavo portretus. Dirbdamas Kraistčerče keliavo po šalį ir tapė jos kraštovaizdį, daugiausia pakrantes. 1957 m. išsiskyrė su žmona, o 1958 m. lapkričio 25 d. susituokė su radijo pranešėja Airini Nga Roimata Grennell. 

1959 m. pradėjo dėstyti Kenterburio universiteto meno fakultete. Studentus supažindino ne tik su tradicinėmis Vakarų Europos modernaus meno mokyklomis, bet ir kitų Europos šalių menais. Žymiausi R. Gopo studentai buvo Philip Trusttum, Philippa Blair, Philip Clairmont ir Kura Te Waru-Rewiri. Dalis studentų įkvėpti dėstytojo pradėjo plėtoti Maorių tematiką šiuolaikiniame mene. R. Gopas būdamas astronomas megėjas nuo 1964 m. pradėjo tapyti paveikslus kosmoso tematika. 1975-1976 m. lankėsi Europoje, kur surengė savo darbų parodas. 1977 m. dėl pablogėsjusios sveikatos pasitraukė iš dėstytojo pareigų. 1982-1983 m. surengė paskutinį savo darbų parodų turą po Naująją Zelandiją. Mirė 1983 m. liepos 23 d. Kraistčerče.

## Nuorodos
* Story: Gopas, Rudolf (ang.);
* 

## Šaltiniai
Kleopatra Džouns

**Kleopatra Džouns** ()  – 1973 m. JAV sukurtas veiksmo filmas, priskiriamas „blaxploitation“ žanrui. Pagrindinius vaidmenis atlieka Tamara Dobson, Bernie Casey, Shelley Winters ir Antonio Fargas. 1975 m. pasirodė jo tęsinys „Kleopatra Džouns ir auksinis kazino“.

Juosta, kurioje pasakojama apie vyriausybės agentę, kovojančią su narkotikų platintojais, buvo sukurta po itin sėkmingos Šafto serijos, o filme išreikštos feminizmo bei dominuojančių moterų idėjos tuo metu buvo gana naujas reiškinys kine.

## Pagrindiniai aktoriai
: *Aktorius – vaidmuo*
* Tamara Dobson – Kleopatra Džouns
* Bernie Casey – Rubenas
* Brenda Sykes – Tifani
* Antonio Fargas – Simkinsas
* Dan Frazer – Kraufordas

## Šaltiniai
Reinhard Dullien

**Reinhardas Dulynas** (1902 m. vasario 14 d. Šilutėje, Vokietijos imperija – 1982 m. rugpjūčio 5 d. Vysbadene, Vakarų Vokietija) – teisininkas, Vokietijos kriminalinės policijos prezidentas. 

## Biografija

Gimė 1902 m. vasario 14 d. Šilutėje. 1933 m. įstojo į NSDAP partiją. Baigęs teisės studijas pradėjo dirbti Rytų Prūsijos administracijoje. 1941 m. dirbo nacių okupuoto Voluinės-Podolės generalkomisariato administracijoje atsakingoje už krašto ūkį. 1949 m. pradėjo dirbti Vakarų Vokietijos vidaus reikalų ministerijoje. 1955 m. rugsėjį tapo trečiuoju Vokietijos kriminalinės policijos prezidentu, kuriuo išbuvo iki 1964 m. kai turėjo atsistatydinti po Spiegel skandalo susijusio su valstybės pareigūnų korupcija. Mirė 1982 m. rugpjūčio 5 d. Vysbadene.

## Nuorodos

* The BKA Presidents (ang.) .

## Literatūra

* Ernst Klee: Das Personenlexikon zum Dritten Reich. Wer war was vor und nach 1945? 2. durchgesehene Auflage. S. Fischer, Frankfurt am Main 2003, ISBN 3-10-039309-0.
* Dieter Schenk: Die braunen Wurzeln des BKA. Durchgesehene Ausgabe. Fischer Taschenbuchverlag, Frankfurt am Main 2003, ISBN 3-596-15782-X (Fischer 15782 Die Zeit des Nationalsozialismus).
Cornell Borchers

**Kornelija Borčers** (*Cornell Borchers*; g. 1925 m. kovo 16 d. Šilutėje - 2014 m. Gegužės 12 d. Bavarija, Vokietija) – vokiečių aktorė, vaidinusi Vokietijos ir JAV filmuose nuo 1949 iki 1959 metų.

## Biografija

Gimė 1925 m. kovo 16 d. Šilutėje, kaip Cornelia Bruch. 1945–1946 m. du semestrus studijavo mediciną Getingeno universitete, bet vėliau perėjo į dramos mokyklą. 1948 m. pakviesta vaidinti režisieriaus Arthur Maria Rabenalt filmuose „Anonyme Briefe“ ir „Martina“. 1950 m. buvo pakviesta vaidinti amerikiečių filme „The Big Lift“, kuriame vaidino su aktoriumi Montgomery Clift. Po šio filmo aktorė pradėta kviesti į „20th Century Fox“ kino studijos filmuojamus filmus bei kitus įvairius vokiškus filmus.

1955 m. Britanijos filmų akademijos apdovanojimuose gavo geriausios užsienio aktorės apdovanojimą už *Inga Hartl* vaidmenį filme „The Divided Heart“. Po šio apdovanojimo aktorė pakviesta į Holivudą, kur vaidino „Universal Studios“ kino studijos filmuose. Filmuose „Never Say Goodbye“ ir „Istanbul“ vaidino su aktoriais Rock Hudson ir Errol Flynn. Pirmoji santuoka buvo su anglu Bruce Cunningham, o antroji su vokiečių filmu režisieriumi Toni Schelkopf su kuriuo 1962 m. susilaukė dukters Julia Schelkopf. 1959 m. baigė aktorės karjerą ir visą dėmesį skyrė šeimai su kuria iki šiol gyvena šalia Štarnbergo ežero.

## Filmografija

* *[[Martina (filmas)|Martina]]* (1949) …. Irene
* *[[Anonyme Briefe]]* (1949) …. Cornelia
* *[[Die Lüge]]* (1950) …. Ellen, seine Tochter
* *[[The Big Lift]]* (1950) …. Frederica Burkhardt
* *[[0 Uhr 15, Zimmer 9]]* (1950) ….
* *[[Absender unbekannt]]* (1950) …. Dr. Elisabeth Markert
* *[[Dark Eyes (1951 filmas)|Dark Eyes]]* (*Schwarze Augen*) (1951) …. Helene Samboni
* *[[Das Ewige Spiel]]* (1951) …. Marie Donatus
* *[[Unvergängliches Licht]]* (1951) …. Michèle Printemps
* *[[Die Tödlichen Träume]]* (1951) …. Angelika/Inez/Lisette/Maria
* *[[Haus des Lebens]]* (1952) …. Dr. Elisabeth Keller
* *[[Abenteuer in Wien]]* (1952) …. Karin Manelli
* *[[The Divided Heart]]* (1954) …. Inga
* *[[Maxie (1954 filmas)|Maxie]]* (1954) …. Nora, seine Frau
* *[[Schule für Eheglück]]* (1954) …. Regine
* *[[Oasis (1955 filmas)|Oasis]]* (1955) …. Karine Salstroem
* *[[The Dark Wave]]* (1956) …. Herself
* *[[Never Say Goodbye (1956 film)|Never Say Goodbye]]* (1956) …. Lisa Gosting
* *[[Rot ist die Liebe]]* (1957) …. Rosemarie
* *[[Istanbul (filmas)|Istanbul]]* (1957) …. Stephanie Bauer/Karen Fielding
* *[[Flood Tide (filmas)|Flood Tide]]* (1958) …. Anne Gordon
* *[[Arzt ohne Gewissen]]* (1959) …. Harriet Owen

## Nuorodos

* Cornell Borchers www.imdb.com (ang.);
* Cornell Borchers www.filmportal.de (vok.);
* Cornell Borchers.